På grunn av sykdom frasa Peder Fylling seg odelsretten til gården på Skodje og viet seg til historiske studier. Han reiste utrettelig omkring i distriktet på jakt etter fornminne, antikviteter, folkediktning, gamle diplomer og brev. Sine egne manuskripter sendte han til Bergens Museum. Til Bergen sendte han også oldsaker og antikvariske gjenstander han fant i distriktet.